## KISKŐRÖS VÁROS POLGÁRMESTERE

## ELŐTERJESZTÉS

(a Képviselő-testület 2018. december 06.-i rendkívüli ülésére)

**TÁRGY**: **Pályázat benyújtása a Bethlen Gábor Alapkezelő Zrt. „TESTVÉR-TELEPÜLÉSI PROGRAMOK ÉS EGYÜTTMŰKÖDÉSEK” CÍMŰ PÁLYÁZATI FELHÍVÁSÁRA**

 A Bethlen Gábor Alap 2019. évi „Nemzetpolitikai célú támogatások” előirányzat terhére megjelent a Bethlen Gábor Alapkezelő Zrt. „Testvér-települési programok és együttműködések” című központi pályázati felhívása. **A pályázat célja*:*** Magyarország határain kívül élő magyarság szülőföldjén való boldogulásának, Magyarországgal való sokoldalú kapcsolatai ápolásának és fejlesztésének előmozdítása, magyar nemzeti azonosságtudata megerősítésének támogatása a testvér-települési együttműködések erősítése útján.

A pályázati felhívás tárgya: Magyarország és a Kárpát-medence magyarok lakta települései közötti magyar-magyar kapcsolatok ápolását és fejlesztését célzó testvér-települési programok és együttműködések támogatása. Különös tekintettel:

- meglévő együttműködések kölcsönös fejlesztése magyarországi helyi (települési, megyei) önkormányzatok és Szlovákia, Ukrajna, Románia, Szerbia, Horvátország, Szlovénia, Ausztria önkormányzatai között

- a tapasztalatcsere, a tudás és a legjobb gyakorlatok átadása,

- a magyar történelemhez kapcsolódó események és a nemzeti ünnepeinkhez kapcsolódó közösen megvalósítandó programok támogatása,

- a testvér-településeken működő oktatási és nevelési intézmények együttműködésének támogatása, a kulturális örökség ápolása, kulturális, ifjúsági és hagyományőrző tevékenységek megvalósítása,

- új testvér-települési kapcsolatok kiépítése.

Támogatási kérelmet magyarországi települési önkormányzat jogosult benyújtani.

Benyújtási határidő: **2018. december 18., 14.00 óra**

Megvalósítási időszak: **2019. január 1. – 2019. december 31.**

A pályázatban be kell mutatni, hogy mely (legalább egy) határon túli településsel (települési önkormányzattal) együttműködve kívánja a pályázó a megpályázott programot megvalósítani.

A pályázati kérelemhez csatolni kell a határon túli partnerrel kötött testvér-települési megállapodást és együttműködési megállapodást. Kiskőrös Város Önkormányzata Naszvad (Nesvady) Községgel közösen kívánja a projektet megvalósítani, a megállapodásban rögzített feltételekkel.

Az igényelhető támogatás összege **500.000** forinttól **2.000.000** forintig terjedhet.

A finanszírozás módja: 100%-os vissza nem térítendő.

A fentiek alapján javaslom, hogy a Képviselő-testület a határozat-tervezet szerint döntsön.

**Kiskőrös, 2018. december 4.**

 **Domonyi László sk.**

 **polgármester**

### HATÁROZAT-TERVEZET

A Képviselő- testület

1. egyetért azzal, hogy Kiskőrös Város Önkormányzata pályázatot nyújtson be a Bethlen Gábor Alap terhére kiírt „Testvér-teleülési programok és együttműködések” című pályázati felhívásra maximum 2.000.000,- Ft összegű vissza nem térítendő támogatás igényléséhez.
2. egyetért azzal, hogy a projekt megvalósítása érdekében az önkormányzat együttműködési megállapodást kössön Naszvad (Nesvady) Községgel - a pályázati kérelem pozitív elbírálása esetén - a projekt közös megvalósítása érdekében.
3. felhatalmazza a polgármestert a pályázat benyújtásával és megvalósítással kapcsolatos valamennyi szükséges intézkedés, jognyilatkozat megtételére, az együttműködési szándéknyilatkozat és az együttműködési megállapodás, valamint nyertes pályázat esetén a Támogatási szerződés aláírására.

**Felelős:** polgármester

**Határidő:**  2018. december 18.